ଭୁବନେଶ୍ୱର, ଅଗଷ୍ଟ ୧୪ (ଲୋକାଲ ୱାୟାର): କାଗଜବିହୀନ ଅଫିସ ବା ୫ଟି ଉପକ୍ରମ କାର୍ଯ୍ୟକାରୀ ହେବାରୁ ରାଜସ୍ୱ ଓ ବିପର୍ଯ୍ୟୟ ପ୍ରବନ୍ଧନ ପ୍ରଶାସନ ସୁରୁଖୁରୁରେ ସେବା ପ୍ରଦାନ କରି ପାରୁଛନ୍ତି ।
ଏହା ନାଗରିକଙ୍କ ଭରସା ଜିତିବା ସହ ସେମାନଙ୍କୁ ଚୟନ ଅଧିକାର ଦେଇଛି, ସମୟ ତଥା ଶକ୍ତି ବଂଚାଉଛି ।
ପୂର୍ବଭଳି ଲୋକଙ୍କୁ ଆଉ ରାଜସ୍ୱ କାର୍ଯ୍ୟାଳୟ ଯିବାକୁ ପଡୁନାହିଁ । ଆମେ ଏବେ ରେସିଡେନ୍ସ ଓ ଆୟ ପ୍ରମାଣପତ୍ର ସ୍ୱଘୋଷଣା (ସେଲ୍ଫ ଡିକ୍ଲାରେସନ) ଉପରେ ଜାରି କରୁଛୁ ।
ସରକାରୀ ପ୍ରମାଣପତ୍ରଗୁଡ଼ିକ ଡିଜି ଲକର (ସରକାରଙ୍କ ଦ୍ୱାରା ପ୍ରମାଣିତ ଡିଜିଟାଲ ଷ୍ଟୋରେଜ)ରେ ଉପଲବ୍ଧ ହେଉଛି । ଜାତି ଓ ଅନ୍ୟାନ୍ୟ ପ୍ରମାଣପତ୍ର ଅନଲାଇନରେ ଆବେଦନ କରାଯାଇ ପାରୁଛି ।
ଡିସେମ୍ବର ୨୮, ୨୦୧୯ରେ ଆରମ୍ଭ ହେବା ପରଠାରୁ ଏଯାଏଁ ୬.୨୫ ଲକ୍ଷ ଇ-ପ୍ରମାଣପତ୍ର ଜାରି କରା ଯାଇଛି ।
ସେହିପରି ଅନଲାଇନ ଜମିଜମା ଦେୟ ପଇଠ, ବହୁ ଗୁରୁତ୍ୱପୂର୍ଣ୍ଣ ପ୍ରମାଣପତ୍ରରୁ ଫି ଛାଡ, ସମ୍ପତି ପଞ୍ଜିକରଣ ପାଇଁ ଆଧାର ଓ ପ୍ୟାନ କାର୍ଡର ଅନଲାଇନ ଭେରିଫିକେସନ ୫ଟି ଉପକ୍ରମକୁ ପ୍ରୋତ୍ସାହିତ କରିଛି ।
୫ଟି ଅଧିନରେ ରାଜସ୍ୱ ବିଭାଗ ପ୍ରଶାସନ ସରଳୀକରଣ ଦ୍ୱାରା ଆଦିବାସୀ ସଂପ୍ରଦାୟର ସମସ୍ୟା ସମାଧାନ ହୋଇପାରିଛି ବୋଲି ବିଭାଗୀୟ ସଚିବ ବିଷ୍ଣୁପଦ ସେଠୀ ଲୋକାଲ ୱାୟାରକୁ ଏକ ସାକ୍ଷାତକାର ଅବସରରେ କହିଛନ୍ତି ।
ଅନୁସୂଚିତ ଜାତି ଓ ଜନଜାତି ସଂପ୍ରଦାୟକୁ ସାହାଯ୍ୟ କରୁଛିରାଜ୍ୟର ଅନୁସୂଚିତ ଜାତି ଓ ଜନଜାତି ସଂପ୍ରଦାୟକୁ ଜାତି ପ୍ରମାଣପତ୍ର ଆବେଦନ ଓ ଅନ୍ୟ ଫି ଛାଡ କରାଯାଇଛି ।
ସେମାନେ ଯେକୌଣସି ସ୍ଥାନରୁ https://edistrict.odisha.gov.in/ ରେ ଆବେଦନ କରି ଜାତି ପ୍ରମାଣପତ୍ର ପାଇ ପାରୁଛନ୍ତି ।
ଓଡିଶା ଜମି ଜବରଦଖଲ ନିରୋଧ ଆଇନ, ୧୯୭୨ ଓ ଓଡିଶା ଜମି ଜବରଦଖଲ ନିରୋଧ ଆଇନ, ୧୯୮୫ରେ ସରକାରୀ ଜମି ଜବରଦଖଲ ନିରୋଧ ପାଇଁ ବିସ୍ତୃତ ବ୍ୟବସ୍ଥା ସହ ଜବରଦଖଲକାରୀଙ୍କ ବିରୋଧରେ କଡା କାର୍ଯ୍ୟାନୁଷ୍ଠାନର ବ୍ୟବସ୍ଥା ରହିଛି ।
ଫଳସ୍ୱରୂପ ସିପସରୁବାଲି ଗାଁ ଓ ଅନ୍ୟ ସହରାଞ୍ଚଳରେ ଜାଲ କାଗଜପତ୍ର ମାଧ୍ୟମରେ ହୋଇଥିବା ଜବରଦଖଲ ହଟା ଯାଇଛି ବୋଲି ସଚିବ କହିଛନ୍ତି ।
ନୂଆ ନିୟମରେ ତହସିଲଦାରମାନେ ଜବରଦଖଲକାରୀମାନଙ୍କ ବିରୋଧରେ କାର୍ଯ୍ୟାନୁଷ୍ଠାନ ନେଇ ପାରିବେ ଓ ସରକାରୀ ଜମିର ସୁରକ୍ଷା କରିପାରିବେ ।
ରାଜସ୍ୱ ଓ ବିପର୍ଯ୍ୟୟ ପ୍ରବନ୍ଧନ ବିଭାଗ ସମସ୍ତ ଆରଡିସି ଓ ଜିଲ୍ଲାପାଳମାନଙ୍କୁ ଦିଶାନିର୍ଦ୍ଦେଶ ଜାରି କରି ଜବରଦଖଲ ଉଚ୍ଛେଦ ପାଇଁ ତ୍ୱରିତ ପଦକ୍ଷେପ ନେବାକୁ ଅନୁରୋଧ କରିଛନ୍ତି ।
ସରକାରୀ ଜମିର ସୁରକ୍ଷା ପାଇଁ ଜିଲ୍ଲାପାଳମାନଙ୍କୁ ୨୦୦୯-୧୦ରୁ ପାଣ୍ଠି ଯୋଗାଇ ଦିଆଯାଇଛି ।
ଡିଜିଟାଲ ଇଣ୍ଡିଆ କାର୍ଯ୍ୟାନ୍ୱୟନରେ ଅଗ୍ରଣୀଡିଜିଟାଲ ଇଣ୍ଡିଆ ଜମିଜମା ଆଧୁନିକୀକରଣ କାର୍ଯ୍ୟକ୍ରମ ପ୍ରଣୟନରେ ଓଡ଼ିଶା ଅଗ୍ରଣୀ ଭୂମିକା ଗ୍ରହଣ କରିଛି ।
ନ୍ୟାସନାଲ କାଉନସିଲ ଅଫ ଆପ୍ଲାଏଡ ଇକୋନମିକ ରିସର୍ଚ୍ଚ ଦ୍ୱାରା ହୋଇଥିବା ସର୍ବେକ୍ଷଣ ନ୍ୟାସନାଲ ଲ୍ୟାଣ୍ଡ ରେକର୍ଡସ ସର୍ଭିସେସ ଇଣ୍ଡେକ୍ସ ୨୦୨୦ (ଏନ-ଏଲଆରଏସଆଇ)ରେ ଓଡିଶା ଦ୍ୱିତୀୟ ସ୍ଥାନରେ ରହିବା ଏହି ତଥ୍ୟକୁ ପ୍ରମାଣିତ କରୁଛି ।
ଏହି କାର୍ଯ୍ୟକ୍ରମରେ ଓଡ଼ିଶାର ସମସ୍ତ ପଞ୍ଜିକରଣ କାର୍ଯ୍ୟାଳୟ ଓ କାଗଜପତ୍ରକୁ କମ୍ପ୍ୟୁଟରାଜଇଡ କରାଯାଇଛି । ଫଳରେ ଲୋକେ ଏକାଦିନରେ ସେସବୁ ପାଇ ପାରୁଛନ୍ତି ।
ଇସି ଓ ପଞ୍ଜିକୃତ ଦସ୍ତାବେଜର ପ୍ରମାଣିତ ନକଲ ଅନଲାଇନରେ ଦିଆଯାଉଛି । ଜମିଜମା କାଗଜପତ୍ର ଓ କାଡାଷ୍ଟ୍ରାଲ ମ୍ୟାପ ଡିଜିଟାଇଜଡ ହୋଇଛି ।
ପଞ୍ଜିକରଣ କାର୍ଯ୍ୟାଳୟ ଓ ତହସିଲ ଅଫିସ ସଂଯୋଗ କରାଯାଇଛି । ରାଜ୍ୟର ୩୧୭ ତହସିଲ ମଧ୍ୟରୁ ୨୭୯ରେ ମଡର୍ଣ୍ଣ ରେକର୍ଡ ରୁମ କାର୍ଯ୍ୟକ୍ଷମ ହୋଇଛି ।
ତ୍ୱରିତ ଅଭିଯୋଗ https://edistrict.odisha.gov.in/ ମାଧ୍ୟମରେ ଅଭିଯୋଗକାରୀ ସିଧାସଳଖ ଇ-ଅଭିଯୋଗ ୱେବସାଇଟ ଲଗ୍ ଇନ୍ କରି ପାରୁଛନ୍ତି ।
ଅଭିଯୋଗଗୁଡିକ ସଂଯୋଗୀକୃତ ପ୍ରଣାଳୀରେ ଗ୍ରହଣ କରି ୟୁନିକ ଗ୍ରିଭାନ୍ସ ଟ୍ରାକିଂ ନମ୍ବର ବା ରେଜିଷ୍ଟ୍ରେସନ ଆଇଡି ପ୍ରଦାନ ବ୍ୟବସ୍ଥା ରହିଛି ।
ଇ-ଅଭିଯୋଗ ମିଳିବା ମାତ୍ରେ ଏହାକୁ ବିଭିନ୍ନ ନିର୍ଦ୍ଦେଶାଳୟ/କ୍ଷେତ୍ର କାର୍ଯ୍ୟାଳୟକୁ ପଠାଯାଇ ୩୦ ଦିନ ମଧ୍ୟରେ ସମାଧାନ କରାଯାଉଛି ।
ନିର୍ଦ୍ଦେଶାଳୟ/କ୍ଷେତ୍ର କାର୍ଯ୍ୟାଳୟରୁ କାର୍ଯ୍ୟାନୁଷ୍ଠାନ ଗ୍ରହଣ ରିପୋର୍ଟ (ଏଟିଆର) ମିଳିବା ପରେ ଏହାକୁ ବିଭାଗ ତର୍ଜମା କରୁଛି । ସମାଧାନ ହୋଇଥିବା ଅଭିଯୋଗଗୁଡିକର ଏଟିଆର ମୁଖମନ୍ତ୍ରୀଙ୍କ କାର୍ଯ୍ୟାଳୟ, ମୁଖ୍ୟ ଶାସନ ସଚିବଙ୍କ କାର୍ଯ୍ୟାଳୟକୁ ପଠାଯାଉଛି ।
ଅଭିଯୋଗକାରୀଙ୍କୁ ସ୍ୱୟଂକ୍ରିୟ ଇ-ମେଲ ପଠାଯାଉଛି ।ଇ-ପଞ୍ଜିକରଣ, ଇ-ଷ୍ଟାମ୍ପିଂ, ଇ-ମୁ୍ୟଟେସନ, ଭୂଲେଖ, ଭୂନକ୍ସା, ରାଜସ୍ୱ ଅଦାଲତ ମାମଲା ନୀରିକ୍ଷଣ ପ୍ରଣାଳୀ, ଦସ୍ତାବେଜ ପ୍ରବନ୍ଧନ ପ୍ରଣାଳୀ, ଇ-ପାଉତି ଓ ଅନ୍ୟାନ୍ୟ ସେବା ପ୍ରଦାନ ପାଇଁ ପ୍ରୟାସ ଆରମ୍ଭ ହୋଇଛି ।
ସାଧାରଣ ନାଗରିକ ଓ ସରକାରୀ କର୍ମଚାରୀଙ୍କ ମଧ୍ୟରେ ଦୂରତ୍ୱ ବଜାୟ ରଖିବା ଏହାର ଉଦ୍ଦେଶ୍ଯ । ସେବା ପ୍ରଦାନ କ୍ଷେତ୍ରରେ ୫ଟି ଲାଗୁ କରାଯାଇଛି ।
ସମସ୍ତ ତହସିଲ ଓ ପଞ୍ଜିକରଣ କାର୍ଯ୍ୟାଳୟକୁ ମୋ ସରକାର ପରିସରକୁ ଅଣାଯାଇଛି ।ଅନେକଗୁଡ଼ିଏ ସେବା ଅନଲାଇନରେ ପ୍ରଦାନ କରାଯାଉଛି ।
ଆବଶ୍ୟକୀୟ କାଗଜପତ୍ର ଅନଲାଇନରେ ପୋଷ୍ଟ କରି, କ୍ୟାସଲେସ ଦେୟ ପଇଠ କରି ଓ ଦୈନିକ ବୁଲେଟିନରୁ ଆବେଦନର ସ୍ଥିତି ପରଖି ହେଉଛି ।
ଦୁର୍ନୀତିଗ୍ରସ୍ତ ଅଧିକାରୀ ଧରାପଡିବା ମାତ୍ରେ ସେମାନଙ୍କ ବିରୋଧରେ କାର୍ଯ୍ୟାନୁଷ୍ଠାନ ଗ୍ରହଣ କରାଯାଉଛି ।
ମାଉସ କ୍ଲିକ୍ ରେ ସୂଚନା ଅଧିକାରବିଭାଗ ଏକ ସ୍ୱତନ୍ତ୍ର ଆରଟିଆଇ ସେଲ ଆରମ୍ଭ କରିଛି ।
ଜଣେ ନୋଡାଲ ସୂଚନା ଅଧିକାରୀ, ପ୍ରଥମ ଅପିଲ କର୍ତ୍ତୃପକ୍ଷ ଓ ଶାଖାଗୁଡ଼ିକରେ ପିଆଇଓମାନେ ଆବେଦନକାରୀଙ୍କୁ ଯଥାଶୀଘ୍ର ଉତ୍ତର ଦେଉଛନ୍ତି ।
ଠିକ ସମୟରେ ଆବେଦନକାରୀଙ୍କୁ ସୂଚନା ପ୍ରଦାନ ପାଇଁ ସମସ୍ତ ଉଦ୍ୟମ ହେଉଛି ।
ଯଦି ବିଭାଗ ନିକଟରେ ସୂଚନା ଉପଲବ୍ଧ ନଥାଏ, ତେବେ ସୂଚନା ଅଧିକାର ଆଇନ, ୨୦୦୫ର ଧାର ୬(୩) ଅନୁଯାୟୀ ଆବେଦନକୁ ଅନ୍ୟ କର୍ତ୍ତୃପକ୍ଷଙ୍କ ନିକଟକୁ ପଠାଯାଉଛି ।
ସମସ୍ତ ଆରଟିଆଇ ଆବେଦନଗୁଡ଼ିକର ସହଜ ଟ୍ରାକିଂ ଓ ତ୍ୱରିତ ଫଇସଲା ପାଇଁ ଓଡ଼ିଶା ସେକ୍ରେଟାରିଏଟ ୱାର୍କଫ୍ଲୋ ଅଟୋମେସନ ସିଷ୍ଟମ (ଓଏସଡବ୍ଲୁଏଏସ) ବ୍ୟବହାର କରାଯାଉଛି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
